CELEX: 32016D1925
Language: bg
Date: 2016-10-31 00:00:00
Title: Решение за изпълнение (ЕС) 2016/1925 на Комисията от 31 октомври 2016 година за отмяна на Решение за изпълнение (ЕС) 2016/17 за разрешаване на Обединеното кралство да забрани на територията си определен сорт коноп, фигуриращ в общия каталог на сортовете от земеделски растителни видове, в съответствие с Директива 2002/53/ЕО на Съвета (нотифицирано под номер С(2016) 6860)

4.11.2016   
            
            
               BG
            
            
               Официален вестник на Европейския съюз
            
            
               L 297/16
            
         РЕШЕНИЕ ЗА ИЗПЪЛНЕНИЕ (ЕС) 2016/1925 НА КОМИСИЯТА
   от 31 октомври 2016 година
   за отмяна на Решение за изпълнение (ЕС) 2016/17 за разрешаване на Обединеното кралство да забрани на територията си определен сорт коноп, фигуриращ в общия каталог на сортовете от земеделски растителни видове, в съответствие с Директива 2002/53/ЕО на Съвета
   
      
         (нотифицирано под номер С(2016) 6860)
      
   
   (само текстът на английски език е автентичен)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2002/53/ЕО на Съвета от 13 юни 2002 г. относно общия каталог на сортовете от земеделски растителни видове (1), и по-специално член 18 от нея,
   като има предвид, че:
   
               (1)
            
            
               Съгласно член 32, параграф 6 от Регламент (ЕС) № 1307/2013 на Европейския парламент и на Съвета (2), за да се предотврати отпускането на помощ за незаконни култури, площите, използвани за производството на коноп, отговарят на условията за подпомагане само ако съдържанието на тетрахидроканабинол (ТХК) в използваните сортове не надвишава 0,2 %.
            
         
               (2)
            
            
               В член 45, параграф 3 от Регламент за изпълнение (ЕС) № 809/2014 на Комисията (3) е предвидено, че ако за втора поредна година средната стойност от всички проби от даден сорт надвишава съдържанието на ТХК, определено в член 32, параграф 6 от Регламент (ЕС) № 1307/2013, държавата членка може в съответствие с член 18 от Директива 2002/53/ЕО да поиска разрешение да забрани пускането на пазара на този сорт.
            
         
               (3)
            
            
               На 28 април 2015 г. Обединеното кралство поиска от Комисията разрешение да забрани пускането на пазара на коноп от сорта Finola, тъй като за втора поредна година съдържанието на ТХК в него надвишава разрешените 0,2 %.
            
         
               (4)
            
            
               Вследствие на това искане беше прието Решение за изпълнение (ЕС) 2016/17 на Комисията (4) и Обединеното кралство получи разрешение да забрани на територията си пускането на пазара на този сорт.
            
         
               (5)
            
            
               На 15 март 2016 г. Обединеното кралство официално уведоми Комисията, че след допълнително изследване на проби от коноп от сорта Finola е установено, че съдържанието на ТХК за 2014 г. не надхвърля прага от 0,2 %, определен в член 32, параграф 6 от Регламент (ЕС) № 1307/2013.
            
         
               (6)
            
            
               Във връзка с това Обединеното кралство поиска Решение за изпълнение (ЕС) 2016/17 да бъде отменено.
            
         
               (7)
            
            
               Поради това посоченото решение за изпълнение следва да бъде отменено.
            
         
               (8)
            
            
               Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩОТО РЕШЕНИЕ:
   Член 1
   Отмяна на Решение за изпълнение (ЕС) 2016/17
   Решение за изпълнение (ЕС) 2016/17 се отменя.
   Член 2
   Адресат
   Адресат на настоящото решение е Обединено кралство Великобритания и Северна Ирландия.
   
      Съставено в Брюксел на 31 октомври 2016 година.
      
         
            За Комисията
         
         Vytenis ANDRIUKAITIS
         
            Член на Комисията
         
      
   
   
      (1)  ОВ L 193, 20.7.2002 г., стр. 1.
   
      (2)  Регламент (ЕС) № 1307/2013 на Европейския парламент и на Съвета от 17 декември 2013 г. за установяване на правила за директни плащания за земеделски стопани по схеми за подпомагане в рамките на общата селскостопанска политика и за отмяна на Регламент (ЕО) № 637/2008 на Съвета и Регламент (ЕО) № 73/2009 на Съвета (ОВ L 347, 20.12.2013 г., стр. 608).
   
      (3)  Регламент за изпълнение (ЕС) № 809/2014 на Комисията от 17 юли 2014 г. за определяне на правила за прилагането на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол, мерките за развитие на селските райони и кръстосаното съответствие (ОВ L 227, 31.7.2014 г., стр. 69).
   
      (4)  Решение за изпълнение (ЕС) 2016/17 на Комисията от 7 януари 2016 г. за разрешаване на Обединеното кралство да забрани на територията си определен сорт коноп, фигуриращ в общия каталог на сортовете от земеделски растителни видове, в съответствие с Директива 2002/53/ЕО на Съвета (ОВ L 5, 8.1.2016 г., стр. 7).